# Unkarin talous

| Unkarin talous |
| --- |
|  |
| Valuutta | forintti |
| Tilikausi | kalenterivuosi |
| Jäsenyydet | Euroopan unioni (EU) Maailman kauppajärjestö (WTO), OECD |
| Tilastot |
| BKT | * 247,76 mrd. $ (2025)
* 460,38 mrd. $ (PPP; 2025)
 |
| *- per asukas* | * 25 920 $ (2025)
* 48 160 $ (PPP; 2025)
 |
| *- kasvu* | * 0,8 (2023)
* 0,5 (2024)
* 0,6 (2025)
* 2,1 (2026e)
 |
| *- toimialoittain* | * alkutuotanto: 2,4 %
* jalostus: 23,9 %
* palvelut: 59,7 %
* (2024 arv.)
 |
| Inflaatio | 4,5 % (2025) |
| Köyhyysrajan alle jäävien määrä | 19,3 % köyhyyden tai sosiaalisen syrjäytymisen vaarassa olevia (AROPE, 2024) |
| Gini-kerroin | 28,0 (2024)  |
| Työvoima | * 4 953 810 (2024)
* 81,1 % työllisyysaste
 |
| Työttömyys | 4,5 % (2024) |
| Ulkomaankauppa ja -investoinnit |
| Vienti | 166,50 mrd. $ (2024) |
| Vientituotteet | autot, ajoneuvojen osat/lisävarusteet, sähköakut, pakatut lääkkeet, tietokoneet |
| Merkittävimmät vientimaat | * Saksa 25 %
* Italia 6 %
* Romania 6 %
* Yhdysvallat 5 %
* Slovakia 4 %
* (2023)
 |
| Tuonti | 154,08 mrd. $ (2024) |
| Tuontituotteet | ajoneuvojen osat/tarvikkeet, maakaasu, integroidut piirit, lähetyslaitteet, teollisuushapot/öljyt/alkoholit |
| Merkittävimmät tuontimaat | * Saksa 23 %
* Kiina 7 %
* Itävalta 6 %
* Puola 6 %
* Etelä-Korea 6 %
* (2023)
 |
| Julkinen talous |
| Julkinen velka | 73,6 % BKT:sta (2017) |
| Budjetin tulot | 61,98 mrd. € (2017) |
| Budjetin menot | 64,7 mrd € (2017) |
| Infobox OK |

**Unkarin talous** käsittelee Unkarin valtion alueella harjoitettavaa taloutta. Unkari on Euroopan unionin ja samalla Maailman kauppajärjestön (WTO) jäsen.

Ennen toista maailmansotaa Unkarin talous keskittyi maatalouteen. Kommunistihallinto toteutti nopean teollistumisen ja pyrki omavaraisuuteen. Vuodesta 1968 alkaen Unkarin talous oli itäblokin liberaaleinta, ulkomaankauppa ja pienet yritykset sallittiin taas rajoitetusti.

Idänkaupan kutistumisen myötä kilpailukyky pieneni, tuotanto romahti ja työttömyys kasvoi vuosina 1989–1994. Talous nousi jaloilleen kun maa liittyi EU:hun, mutta vuoden 2008 lopussa kansainvälinen talouskriisi iski pahasti. Marraskuussa 2008 maa sai 25 miljardin dollarin vakautuspaketin IMF:ltä, EU:lta ja Maailmanpankilta. Vuonna 2010 Unkarin ostoivoimakorjattu bruttokansantuote oli 187,6 miljardia Yhdysvaltojen dollaria, hiukan suurempi kuin Suomen ja noin puolet Belgian bruttokansantuotteesta.

Merkittävimmät luonnonvarat ovat bauksiitti, kivihiili, maakaasu ja hedelmällinen maaperä. Vuonna 2010 maatalous työllisti 4,7 % työvoimasta ja tuotti 3,3 % bruttokansantuotteesta. Sen tuotteita ovat vehnä, maissi, auringonkukan siemenet, perunat, sokerijuurikkaat sekä karjataloustuotteet. Koneet ja tarvikkeet kattavat yli 60 % viennin arvosta. Muita vientituotteita ovat maataloustuotteet sekä sähkö ja polttoaineet. Yksityinen sektori käsittää nykyisin yli 80 % BKT:stä.

## Energia

*Pääartikkeli: Energia Unkarissa*
Unkarin pääasialliset energianlähteet ovat maakaasu ja öljy. Vuonna 2004 uusiutuvilla energianlähteillä katettiin vain neljä prosenttia kulutuksesta. Kaasulla tuotettiin 44 %, öljyllä 24 %, kiinteillä polttoaineilla 13 % ja ydinvoimalla 12 % kulutuksesta. Venäjältä tuodaan kaasua ja öljyä, mutta tuontienergian määrä vaihtelee vuodesta toiseen.

Ydinvoimalla tuotetaan vuonna 2022 44,2% sähköstä ja 16.7% kokonaisenergiankulutuksesta. Paksin ydinvoimalaitoksessa Tolnan läänissä on neljä reaktoria, ja parlamentti tukee kahden lisäreaktorin rakentamista. Ensimmäinen reaktori aloitti toimintansa jo vuonna 1982. Uraania louhittiin Mecsekistä vuoteen 1997 asti.

## Lähteet

## Aiheesta muualla

* Kuvia tai muita tiedostoja aiheesta Unkarin talous Wikimedia Commonsissa

* Unkarin keskuspankki